ai4bharat/Pralekha huggingface dataset:
பாதுகாப்பு அமைச்சகம்
ஆயுதப்படைகளில் சேருவதற்கு பெண்களுக்கு அதிக வாய்ப்பளிக்கும் விதமாக, 100 புதிய சைனிக் பள்ளிகள் திறக்கப்படும் என பாதுகாப்புத் துறை அமைச்சர் திரு.ராஜ்நாத் சிங் தெரிவித்துள்ளார்
“100 புதிய சைனிக் பள்ளிகள் திறக்கப்படுவது, பெண்கள் ஆயுதப்படைகளில் சேரவும், அவர்கள் தேசப் பாதுகாப்பிற்கு பங்களிப்பு வழங்குவதற்கான வாய்ப்பையும் அளிக்கும்“ என பாதுகாப்புத் துறை அமைச்சர் திரு. ராஜ்நாத் சிங் தெரிவித்துள்ளார். ஜனவரி 08, 2022 அன்று சைனிக் பள்ளிகளில் நடைபெற்ற காணொலி கருத்தரங்கிற்கு தலைமை வகித்து பேசிய திரு.ராஜ்நாத் சிங், சைனிக் பள்ளிகளில் மாணவிகளை சேர்த்துக் கொள்வதற்கான வழிமுறைகளை வகுத்திருப்பது, பெண் அதிகாரிகளுக்கு ராணுவத்தில் நிரந்தர பணி வாய்ப்பு உள்ளிட்ட தொடர் நடவடிக்கைகள் , ஆயுதப்படைகளில் பெண்களின் பங்களிப்பை அதிகரிக்கச் செய்யும் என அரசு நம்புவதாகக் கூறினார். புதிய சைனிக் பள்ளிகளை திறப்பது என்ற முடிவு, நாட்டிற்காக சேவையாற்ற வேண்டும் என்ற தங்களது கனவை நனவாக்க பெண்களுக்கு ஊக்கமளிக்கும் என்றும் அவர் நம்பிக்கை தெரிவித்தார்.
நாட்டின் ஓட்டுமொத்த முன்னேற்றத்தை உறுதி செய்யவும், குழந்தைகளுக்கான அடிப்படைக் கல்வியின் தரத்தை மேம்படுத்தவும், அரசு கடந்த ஏழு ஆண்டுகளில் அரசு மேற்கொண்ட பல்வேறு முக்கிய முடிவுகளின் ஒரு பகுதியாகவே, சைனிக் பள்ளிகள் விரிவுபடுத்தப்படுவதாகவும் பாதுகாப்புத்துறை அமைச்சர் குறிப்பிட்டார். குழந்தைகளை, நாட்டின் தகுதிவாய்ந்த குடிமக்களாக மாற்றுவதில் சைனிக் பள்ளிகள், முக்கியப் பங்கு வகிப்பதாகவும் அவர் கூறினார்.
சமுதாயத்தின் ஒட்டுமொத்த முன்னேற்றத்திற்கு வலுவான அடித்தளமிட, நாட்டின் இளைஞர்களுக்கு தரமான கல்வி வழங்க வேண்டும் என்பதில் அரசு தீவிர கவனம் செலுத்தி வருவதாகவும் திரு.ராஜ்நாத் சிங் தெரிவித்தார்.
குழந்தைகளை, கல்வி அறிவுடன், உடல் ரீதியாகவும், மன ரீதியாகவும், தார்மீக மற்றும் ஆன்மீக அடிப்படையிலும் மேம்படுத்துவது அவசியம் என்று வலியுறுத்தி வந்த சுவாமி விவேகானந்தர், மகாத்மா காந்தி, டாக்டர் பி.ஆர்.அம்பேத்கர் மற்றும் சர்வபள்ளி ராதாகிருஷ்ணனின் தொலைநோக்கு சிந்தனைகளை சைனிக் பள்ளிகள் செயல்படுத்தி வருவதற்கும் பாதுகாப்பு அமைச்சர் பாராட்டுத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1788536
சிறப்பு சேவைகள் மற்றும் கட்டுரைகள்
நாட்டின் பொருளாதாரத்தில் புதிய விடியலை கொண்டு வர மத்திய - மாநில அரசுகளுடன் விவசாயிகள் கைகோர்த்து பணியாற்ற வேண்டும்: மத்திய அமைச்சர் திரு நரேந்திர சிங் தோமர்
தேங்காய் உற்பத்தியில் உலகளாவிய தலைமைகளில் ஒன்றாக இந்தியா உள்ளது என்றும், தமிழ்நாடு மாநிலம் தேங்காய் உற்பத்தியில் முதன்மை இடத்தை பிடித்துள்ளது என்றும் மத்திய வேளாண்மை மற்றும் விவசாயிகள் நலத்துறை அமைச்சர் திரு நரேந்திர சிங் தோமர் தெரிவித்துள்ளார்.
2022 அக்டோபர் 14 அன்று கோயம்புத்தூரில் உள்ள தமிழ்நாடு வேளாண் பல்கலைக்கழகத்தில் நடைபெற்ற விவசாயிகள் சந்திப்பை தொடங்கிவைத்து உரையாற்றிய அவர், நாட்டின் பொருளாதாரத்தில் புதிய விடியலை கொண்டு வர மத்திய - மாநில அரசுகளுடன் விவசாயிகள் கைகோர்த்து பணியாற்ற முன்வர வேண்டும் என்று அழைப்பு விடுத்தார்.
இந்த பல்கலைக்கழகத்தின் மூலம் விவசாயிகளுடன் உரையாடும் வாய்ப்பை பெற்றதற்கு மகிழ்ச்சியை வெளிப்படுத்திய அமைச்சர், தென்னை சாகுபடி பரப்பை பொறுத்தவரை கோயம்புத்தூர் மாவட்டம் தமிழ்நாட்டில் முதலிடத்தில் இருப்பதாக கூறினார். கொவிட் பெருந்தொற்று காலத்திலும் கூட, இதர தொழில் துறைகள் பொருளாதார ரீதியாக பாதிக்கப்பட்டபோது, பல பயிர்களின் அமோக விளைச்சலை உருவாக்க மேற்கொண்ட பிரதமரின் முயற்சிகள் காரணமாக, நாட்டின் மொத்த உள்நாட்டு உற்பத்திக்கு வேளாண் துறை கூடுதல் பங்களிப்பை செய்ததாக மத்திய அமைச்சர் திரு நரேந்திர சிங் தோமர் தெரிவித்தார்.
பிரதமரின் விவசாயிகள் கவுரவிப்பு நிதி, பிரதமரின் பயிர் காப்பீட்டுத் திட்டம், மத்திய அரசின் நீர்ப்பாசனத் திட்டம் போன்றவை விவசாயிகளுக்கு உதவி செய்தன என்று அவர் குறிப்பிட்டார். அதிகரித்து வரும் தேவைக்கேற்ப தரமான விதை பொருட்கள், தென்னங்கன்று வளர்த்தல், கொப்பரை தேங்காய் உலர்த்தும் தளங்கள் தென்னை விவசாயிகளின் வாழ்வாதரத்தை மேம்படுத்த தேங்காய் எண்ணெய் உற்பத்தி பிரிவுகள் ஆகியவற்றை உருவாக்க 697 தென்னை உற்பத்தியாளர் நிறுவனங்கள், 73 தென்னை உற்பத்தியாளர் சம்மேளனங்கள், தமிழ்நாட்டில் செயல்பட்டு வருவதாக திரு தோமர் தெரிவித்தார். பல்வேறு நலத்திட்டங்களின்கீழ் பயனாளிகளுக்கு அனுமதி ஆணைகளையும் அமைச்சர் வழங்கினார்.
இந்த நிகழ்ச்சியில் பேசிய மாநில வேளாண்மை மற்றும் விவசாயிகள் நலத்துறை அமைச்சர் திரு எம் ஆர் கே பன்னீர்செல்வம், தென்னை விவசாயிகள் பயனடைய ஏராளமான நலத் திட்டங்கள் தமிழ்நாடு அரசால் அமலாக்கப்படுகின்றன என்றார். 2022 -23 காலத்தில் வேளாண் மேம்பாட்டிற்கு தனி பட்ஜெட் சமர்ப்பிக்கப்பட்டுள்ளதாக அவர் தெரிவித்தார். கொப்பரை தேங்காய்க்கான குறைந்தபட்ச ஆதரவு விலையை அதிகரிக்க வேண்டும் என்றும், அனைத்து பருவங்களிலும் கொப்பரைத் தேங்காயை கொள்முதல் செய்யவேண்டும் என்றும் மத்திய அரசுக்கு அமைச்சர் வேண்டுகோள் விடுத்தார்.
இந்த நிகழ்ச்சியில், சட்டப்பேரவை உறுப்பினர்கள், திரு அம்மன் கே அர்ஜூன் திருமதி வானதி சீனிவாசன், திரு பொள்ளாச்சி ஜெயராமன், தோட்டக்கலைத் துறை ஆணையர் டாக்டர் பிரபாத் குமார், ஐசிஏஆர் – கரும்பு ரக ஆராய்ச்சி நிறுவன இயக்குனர் டாக்டர் ஜி ஹேமபிரபா, தமிழ்நாடு வேளாண் பல்கலைக்கழக துணைவேந்தர் டாக்டர் வி கீதா லட்சுமி உட்பட பலர் கலந்துகொண்டனர்.
இந்த வளாகத்தில் அமைக்கப்பட்டிருந்த தேங்காய் பொருட்கள் பற்றி விவரிக்கும் கண்காட்சியை மத்திய அமைச்சர் திரு நரேந்திர சிங் தோமர், மாநில அமைச்சர் மற்றும் சட்டப்பேரவை உறுப்பினர்கள், அதிகாரிகள் பார்வையிட்டனர்.
பஞ்சாயத்து ராஜ் அமைச்சகம்
2020-ம் ஆண்டில் பஞ்சாயத்து ராஜ் அமைச்சகம்
பஞ்சாயத்து ராஜ் அமைச்சகம் 2020ம் ஆண்டில் மேற்கொண்ட முக்கிய பணிகள்:ஸ்வாமித்வா : கிராமங்களில் வீடுகள் வைத்திருப்பவர்களுக்கு உரிமை ஆவணங்கள் மற்றும் சொத்து ஆவணங்கள் வழங்குவதே இத்திட்டத்தின் நோக்கம்.இ-கிராம ஸ்வராஜ்: இ-நிதி மேலாண்மை முறை - பஞ்சாயத்து ராஜ் அமைப்புகளில் இ-நிர்வாகத்தை வலுப்படுத்துவதற்காக இ-கிராம ஸ்வராஜ் என்ற எளிமையான பஞ்சாயத்து ராஜ் செயலி, தேசிய பஞ்சாயத்து ராஜ் தினமான 2020 ஏப்ரல் 24ம் தேதி தொடங்கப்பட்டது.
• மக்கள் திட்ட பிரசார நிலவரம் - 2020, டிசம்பர் 8ம் தேதி வரை:162155  கிராம சபாக்கள் நடந்தன.195168  கிராம சபாக்கள திட்டமிடப்பட்டன.53,901  பேரின் கருத்துக்கள் பெறப்பட்டன.49,114  கிராம பங்சாயத்து வளர்ச்சி திட்டங்களுக்கு ஒப்புதல் அளிக்கப்பட்டன.39 கிராம பஞ்சாயத்து வளர்ச்சி திட்டங்கள் இ-கிராமஸ்வராஜ் இணையளத்தில் பதிவேற்றம் செய்யப்பட்டன.98 கிராம பஞ்சாயத்து வளர்ச்சி திட்டங்கள் செயல்பாட்டில் உள்ளன.பஞ்சாயத்து கணக்குகள் இணையதளம் மூலம் தணிக்கை செய்யப்பட்டன.சொத்துக்கள் ஜியோ-டேகிங் முறையில் இணைக்கப்பட்டன.கிராம பஞ்சாயத்து விரிவான வளர்ச்சித் திட்டம் தொடங்கப்பட்டது.ஏழைகள் நலன் வேலை வாய்ப்புத் திட்டம்.தேசிய பஞ்சாயத்து ராஜ் விருதுகள் 2021-க்கு தீன் தயாள் உபாத்யாய் பஞ்சாயத்து சஷாக்திகரன் புரஸ்கார், நானாஜி தேஷ்முக் தேசிய கவுரவ கிராம சபா புரஸ்கார், கிராம பஞ்சாயத்து வளர்ச்சி திட்ட விருது, குழந்தைகளுக்கு உதவும் வகையில் செயல்பட்ட கிராம பஞ்சாயத்து விருது ஆகிய 4 பிரிவுகளின் கீழ் விண்ணப்பிக்க மாநில அரசுகள் மற்றும் யூனியன் பிரதேச அரசுகளுக்கு அழைப்பு விடுக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1687034
வணிகம் மற்றும் தொழில்துறை அமைச்சகம்
ட்ராகன் பழம் ஏற்றுமதியை அதிகரிக்க வாங்குவோர், விற்போர் சந்திப்புக்கு மத்திய தொழில் வர்த்தக அமைச்சகத்தின் வேளாண் மற்றும் பதப்படுத்தப்பட்ட உணவுப்பொருட்கள் ஏற்றுமதி மேம்பாட்டு ஆணையம் ஏற்பாடு செய்திருந்தது
ட்ராகன் பழம் ஏற்றுமதியை அதிகரிக்க வாங்குவோர், விற்போர் சந்திப்புக்கு மத்திய தொழில் வர்த்தக அமைச்சகத்தின் வேளாண் மற்றும் பதப்படுத்தப்பட்ட உணவுப்பொருட்கள் ஏற்றுமதி மேம்பாட்டு ஆணையம் ஏற்பாடு செய்திருந்தது. பெங்களூருவில் உள்ள ஜிகேவிகே வளாகத்தில் வேளாண் அறிவியல் பல்கலைக்கழகத்தின் ஒத்துழைப்புடன் இந்த ஆணையத்தின் பெங்களூரு மண்டல அலுவலகம், முதன்முறையாக இத்தகையை முன்முயற்சியை எடுத்துள்ளது.
இந்த சந்திப்பில் முக்கிய உரை நிகழ்த்திய ஆணையத்தின் தலைவர் டாக்டர் எம் அங்கமுத்து, எதிர்காலத்தில் ஏற்றுமதியோடு, சம்பந்தப்பட்டவர்களுடன் கூடுதலாக கலந்துரையாடல் நடத்தப்படும் என்றார். இந்த சந்திப்பில் விவசாயிகள், ஏற்றுமதியாளர்கள் உள்ளிட்டோர் கலந்துகொண்டனர். வேளாண் அறிவியல் பல்கலைக்கழகத்தின் துணைவேந்தர் டாக்டர் எஸ் ராஜேந்திர பிரசாத் நிகழ்ச்சியை தொடங்கிவைத்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1853192
ரெயில்வே அமைச்சகம்
புதிய நடவடிக்கையின் மூலம் இந்தியா மற்றும் நேபாளத்திற்கு இடையேயான சரக்கு ரயில் போக்குவரத்துக்கு மிகப்பெரிய ஊக்கம்
நேபாளத்திற்கு ரயில் மூலம் சரக்குகளை ஏற்றிச் செல்ல இந்திய ரயில்வே வசதிகளைப் பயன்படுத்திக் கொள்ளலாம் என்று அனைத்து ரயில் சரக்கு செயல்பாட்டாளர்களுக்கும் அனுமதி அளிக்கப்பட்டு இருப்பதன் மூலம் இந்தியா மற்றும் நேபாளத்திற்கு இடையேயான சரக்கு ரயில் போக்குவரத்திற்கு மிகப்பெரிய ஊக்கம் கிடைத்துள்ளது.
இதன் மூலம், இந்தியா மற்றும் நேபாளத்திற்கு இடையேயான இருதரப்பு சரக்கு அல்லது இந்திய துறைமுகங்களின் மூலம் நேபாளத்திற்கு எடுத்துச் செல்லப்படும் வேறு ஒரு நாட்டின் சரக்கு ஆகிய அனைத்தையும் இந்திய ரயில்வே வசதிகளின் மூலம் எடுத்துச் செல்லலாம்.
இந்த தாராளமயமாக்கல் நடவடிக்கையின் காரணமாக சந்தை சக்திகள் நேபாளத்தின் சரக்கு ரயில் போக்குவரத்தில் பங்கேற்பதோடு, செயல்திறன் அதிகரித்து, செலவுகள் குறைந்து நேபாள நுகர்வோருக்கு நன்மைகள் விளையும். இந்திய மற்றும் நேபாள அதிகாரிகளுக்கு இடையே கையெழுத்திடப்பட்ட
கடிதங்களின் நகல்கள் பரிமாற்றத்திற்கு பின்னர் 2021 ஜூலை 9-ல் இருந்து இது செயல்பாட்டுக்கு வரும்.
இதன் பிறகு, இந்தியாவுக்குள் ரயில் மூலம் எடுத்துச் செல்லப்படும் அனைத்து சரக்குகளையும் நேபாளத்திற்கும் எடுத்துச் செல்லலாம். அதே போன்று, நேபாளத்தில் இருந்து சரக்குகளை இந்தியாவுக்குள் கொண்டு வரலாம்.
இந்தியாவின் 'அண்டை நாடுகளுக்கு முன்னுரிமை' கொள்கையின் அடிப்படையில் கையெழுத்திடப்பட்டுள்ள இந்த ஒப்பந்தம், பிராந்திய தொடர்புகளை மேம்படுத்த இந்தியா எடுத்து வரும் நடவடிக்கைகளில் மற்றுமொரு முக்கிய மைல்கல்லாக அமைந்துள்ளது. இதற்கான நிகழ்ச்சியில், இந்திய தரப்புக்கு ரயில்வே அமைச்சகத்தின் உறுப்பினர்  திரு சஞ்சய்குமார் மொஹந்தியும், நேபாள தரப்பிற்கு வர்த்தகம், தொழில் மற்றும் விநியோகங்கள் அமைச்சகத்தின் செயலாளர் திரு தினேஷ் பட்டாராயும் தலைமை வகித்தனர்.
ரயில்வே அமைச்சகம், காத்மாண்டுவில் உள்ள இந்திய தூதரகம், வடக்கு பிரிவு, வெளியுறவு அமைச்சகம், நேபாள வெளியுறவு அமைச்சகத்தின் தெற்காசிய பிரிவு ஆகியவற்றின் பிரதிநிதிகள் இதில் பங்கேற்றனர்.
இந்தக் கடிதத்தில் நேபாள அரசு 2021 ஜூன் 28 அன்றும், இந்திய ரயில்வே அமைச்சகம் 2021 ஜூன் 29 அன்றும் கையெழுத்திட்டன. கடிதங்களின் நகல்கள் பரிமாற்றத்திற்கு பின்னர் 2021 ஜூலை 9-ல் இருந்து இது செயல்பாட்டுக்கு வரும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1734254
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சர் டாக்டர் ஜித்தேந்திர சிங்கை நாகாலாந்து ஆளுநர் திரு. ஆர்.என்.ரவி சந்தித்தார்
வடகிழக்குப் பிராந்திய மேம்பாடு , பிரதமர் அலுவலகம், பணியாளர் நலன், பொதுமக்கள் குறைதீர்வு, ஓய்வூதியம் அணுசக்தி, விண்வெளித் துறை மத்திய இணையமைச்சர் டாக்டர். ஜித்தேந்திர சிங்கை இன்று, நாகாலாந்து ஆளுநர் திரு. ஆர்.என்.ரவி புதுதில்லியில் சந்தித்து மாநிலத்தில் நடைபெற்று வரும் மேம்பாட்டு பணிகள் குறித்து விவாதித்தார்.
2014-ஆம் ஆண்டு மோடி அரசு பொறுப்பேற்ற உடன், நாட்டின் இதர வளர்ச்சியடைந்த பகுதிகளுக்கு இணையாக வடகிழக்குப் பிராந்தியத்தை மேம்படுத்த அனைத்து முயற்சிகளையும் மேற்கொள்ள வேண்டும் என்று பிரதமர் கூறியதை டாக்டர். ஜித்தேந்திர சிங் சுட்டிக்காட்டினார். கடந்த ஆறு ஆண்டுகளில், வளர்ச்சி இடைவெளிகள் வெற்றிகரமாகப் பூர்த்தி செய்யப்பட்டதுடன், வட கிழக்குப் பிராந்தியம் உளவியல் ரீதியிலும் நம்பிக்கையை பெற்றுள்ளதாக அவர் கூறினார். பிரதமர் திரு. நரேந்திர மோடியின் தலைமையின் கீழ், செல்வதற்கு சமுதாயத்தின் அனைத்து பிரிவினரும் தயாராக உள்ளதாக டாக்டர் ஜித்தேந்திர சிங் தெரிவித்தார்.
><><><><>
(Visitor Counter : 107
அறிவியல் மற்றும் தொழில்நுட்பத்துறை
கொவிட்-19: யுவிசி அடிப்படையிலான கிருமி நீக்க கொள்கலன் வடிவமைப்பு
மத்திய அறிவியல் தொழில்நுட்பத்துறையின் கீழ் இயங்கும், தன்னாட்சி அறிவியல் வளர்ச்சி மையமான இண்டர்நேஷனல் அட்வான்ஸ்டு ரிசர்ச் செண்டர் ஃபார் பவுடர் மெட்டலார்ஜி அண்டு நியூ மெட்டீரியல்சும், மெக்கின்ஸ் தொழில்நிறுவனமும் இணைந்து புறஊதாக்கதிர்கள் அடிப்படையிலான கொள்கலன் ஒன்றை உருவாக்கியுள்ளன. கொவிட்-19 தொற்றைத் தடுப்பதற்காக, மருத்துவமனையில் பயன்படுத்தும் அதிக முக்கியத்துவம் இல்லாத பிறபொருட்கள், பரிசோதனைச் சாலையில் அணிபவை, தனிநபர் பாதுகாப்பு உபகரணங்கள் ஆகிய அனைத்தையும் கிருமி நீக்கம் செய்வதற்காக இந்தக் கொள்கலன் வடிவமைக்கப்பட்டுள்ளது.
வணிக வளாகங்களில் வாடிக்கையாளரின் பார்வைக்காக வைக்கப்பட்டுள்ள பொருட்களையும், வீட்டு உபயோகப் பொருட்களையும் கிருமி நீக்கம் செய்வதற்காகவும் இந்தக் கொள்கலனைப் பயன்படுத்தலாம். இதில் புறஊதாக்கதிர் விளக்குகள், கிருமி நீக்கம் செய்வதற்காக பொருத்தப்பட்டுள்ளன.
-----
(Visitor Counter : 172
பாதுகாப்பு அமைச்சகம்
மேம்படுத்தப்பட்ட பினாகா ராக்கெட் சோதனை வெற்றி
பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ, ஒடிசா சந்திப்பூரில் இருந்து இன்று, 2020, நவம்பர் 4- ஆம் தேதி நடத்திய மேம்படுத்தப்பட்ட பினாகா ராக்கெட் சோதனை வெற்றி பெற்றது. முந்தைய பினாகா ராக்கெட்டை விட அதிக தூரம் சென்று இலக்கை எட்டும் வகையில் இந்த மேம்படுத்தப்பட்ட பினாகா ராக்கெட் தயாரிக்கப்பட்டுள்ளது. பூனாவை தலைமையிடமாகக் கொண்ட டிஆர்டிஓ ஆய்வக கூடங்களில் இந்த ராக்கெட் லாஞ்சர் வடிவமைத்து தயாரிக்கப்பட்டுள்ளது.
மொத்தம் 6 ராக்கெட்டுகள் ஒன்றன்பின் ஒன்றாக சோதனை செய்யப்பட்டு, குறித்த இலக்கை தாக்கி அழித்து வெற்றி பெற்றன.
இந்த மேம்படுத்தப்பட்ட பினாகா ராக்கெட், தற்போது தயாரிக்கப்பட்டு வரும் பினாகா மார்க்- I வகை ராக்கெட்டுக்கு மாற்றாக செயல்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1670104
நிதி அமைச்சகம்
போட்டிக்கு எதிரான நடவடிக்கைகளில் ஈடுபட்டதாக சண்டிகர் வீட்டுவசதி வாரியத்திற்கு எதிராக சி.சி.ஐ தடை உத்தரவு
சண்டிகர் வீட்டுவசதி வாரியம்  சட்டத்தின் பிரிவு 4    மற்றும் பிரிவு 4  இன் விதிகளுக்கு முரணாக இருப்பதாக இந்தியப் போட்டி ஆணையம்  22.08.2023 அன்று போட்டிச் சட்டம், 2002  பிரிவு 27 இன் கீழ் உத்தரவு பிறப்பித்தது.
2010 ஆம் ஆண்டில் சி.எச்.பியால் தொடங்கப்பட்ட சுயநிதி வீட்டுவசதித் திட்டத்தின்  கீழ் வழங்கப்பட்ட ஒரு குடியிருப்பின் உரிமையாளரான திரு ரமேஷ் குமார் தாக்கல் செய்த தகவலின் அடிப்படையில் இந்த வழக்கு தொடங்கப்பட்டது.
ஒதுக்கீட்டாளர்கள் மீது நியாயமற்ற விதிமுறைகள் மற்றும் உட்பிரிவுகளை விதிப்பதன் மூலம் சி.எச்.பி சட்டத்தின் பிரிவு 4 இன் கீழ் தனது மேலாதிக்க நிலையை துஷ்பிரயோகம் செய்துள்ளதாகவும், சி.எச்.பி சார்பாக அதன் கையேடு மற்றும் / அல்லது ஏற்பு- கம்- டிமாண்ட் லெட்டர்  இல் குடியிருப்பாளர்களுக்கு குடியிருப்புகளை வைத்திருக்கும் தேதியை வெளிப்படுத்தத் தவறியதாகவும், ஒரு நாள் தாமதத்திற்கு கூட முழு மாதத்திற்கு அபராத வட்டி வசூலிப்பதாகவும் குற்றம் சாட்டப்பட்டது.
"சண்டிகர் யூனியன் பிரதேசத்தில் குடியிருப்புகளின் மேம்பாடு மற்றும் விற்பனைக்கான சேவைகளை வழங்குவதற்கான சந்தை" என்று தொடர்புடைய சந்தையை வரையறுத்த ஆணையம், தொடர்புடைய சந்தையில் நிலவும் போட்டி சக்திகளிலிருந்து சுயாதீனமாக செயல்படுவதற்காக சி.எச்.பி ஒரு மேலாதிக்க நிலையில் இருப்பதைக் கண்டறிந்தது. அடுக்குமாடி குடியிருப்புகளின் விண்ணப்பதாரர்களுக்கு சொத்து வழங்கப்பட்ட தேதியை வெளியிடாதது மற்றும் தவணையை வரவு வைப்பதில் ஒரு நாள் தாமதம் காரணமாக முழு மாதத்திற்கும் அபராத வட்டி வசூலிப்பது சட்டத்தின் பிரிவு 4    இன் கீழ் ஆதிக்க நிலையை துஷ்பிரயோகம் செய்வதாக ஆணையம் கண்டறிந்துள்ளது.
சி.எச்.பியால் ஏற்கனவே திருத்த நடவடிக்கைகள் எடுக்கப்பட்டுள்ளன என்ற உண்மையைக் கருத்தில் கொண்டு, சி.சி.ஐ சி.எச்.பி மீது எந்தவொரு பண அபராதத்தையும் விதிப்பதைத் தவிர்த்தது.
2021 ஆம் ஆண்டின் வழக்கு எண் 39 இல் உள்ள உத்தரவின் நகல் சி.சி.ஐ வலைத்தளத்தில் www.cci.gov.in உள்ளது.
குடியரசுத் துணைத் தலைவர் செயலகம்
சுவாமி தயானந்த சரஸ்வதியின் தொலைநோக்கு பெண் குழந்தைகளை பாதுகாப்போம், பெண் குழந்தைகளுக்கு கற்பிப்போம் மற்றும் புதிய கல்விக் கொள்கையில் எதிரொலிக்கிறது - குடியரசுத் துணைத் தலைவர்
சுவாமி தயானந்த சரஸ்வதியின் தொலைநோக்குப் பார்வையும் சமூகத் தீமைகளை எதிர்த்துப் போராடும் நடவடிக்கையும் இன்றுவரை தொடர்கிறது, மேலும் பெண் குழந்தைகளுக்கு கற்பிப்போம் மற்றும் புதிய கல்விக் கொள்கையில் எதிரொலிக்கிறது என்று குடியரசு துணைத்தலைவர் திரு ஜெகதீப் தன்கர் கூறியுள்ளார். புதுதில்லியில் இன்று சுவாமி தயானந்த சரஸ்வதியின் 200வது பிறந்தநாளை முன்னிட்டு நினைவு தபால் தலையை வெளியிட்ட அவர், தீண்டாமை போன்ற சமூகத் தீமைகளை ஒழிப்பதற்கும், சுதந்திர இந்தியாவில் சமூக நலனுக்கான அடித்தளத்தை உருவாக்கும் கல்வியின் மூலம் பெண்களுக்கு அதிகாரமளிப்பதற்கும் சுவாமி தயானந்தர் மேற்கொண்ட அர்ப்பணிப்பு முயற்சிகளை அவர் குறிப்பிட்டார்.
நவீன இந்தியாவின் சிந்தனையாளர்-தத்துவவாதியாகவும், ஆர்ய சமாஜத்தின் நிறுவனராகவும் சுவாமி தயானந்தின் பங்களிப்புகளை குடியரசுத் துணைத் தலைவர் பாராட்டினார். காலனித்துவ ஆட்சியின் போது, இந்தியா தனது ஆன்மீக மற்றும் கலாச்சார நெறிகளை இழந்தபோது, சுவாமி தயானந்த சரஸ்வதி இந்தியாவின் நாகரீக நெறிமுறைகள் புத்துயிர் பெற ஒரு பகுத்தறிவு கண்ணோட்டத்துடன் வேத ஞானத்தை மீண்டும் புகுத்தினார், என்றார்.
சுதந்திரத்துக்கான தெளிவான அழைப்பை முதலில் வழங்கியவர் சுவாமி தயானந்த சரஸ்வதி என்று திரு தன்கர் நினைவு கூர்ந்தார். இது லோகமான்ய திலகரால் பெருக்கப்பட்டு மக்கள் இயக்கமாக மாறியது என்று அவர் கூறினார்.
சமஸ்கிருதம் மற்றும் இந்தி போன்ற மொழிகளுக்கு உரிய அங்கீகாரம் கிடைப்பதை உறுதி செய்வதில் சுவாமி தயானந்தரின் பங்களிப்பை திரு தன்கர் சுட்டிக்காட்டினார். “சமஸ்கிருதத்தில் இருக்கும் ஆழம் கொண்ட இலக்கணம் எந்த மொழியிலும் இல்லை, இது அனைத்து மொழிகளுக்கும் தாய் போன்றது," என்று குறிப்பிட்ட அவர், குடிமக்கள் தங்கள் வேர்களை ஒருபோதும் மறக்க வேண்டாம் என்று கேட்டுக் கொண்டார்.
-----
VJ/PKV/KPG
(Visitor Counter : 94
உள்நாட்டு விமானப் போக்குவரத்து அமைச்சகம்
கோல்ஹாப்பூர் - பெங்களூரு இடையே தினசரி நேரடி விமான சேவையை ஜோதிராதித்ய சிந்தியா கொடியசைத்து தொடங்கி வைத்தார்
மத்திய விமானப் போக்குவரத்துத்துறை அமைச்சர் திரு.ஜோதிராதித்ய சிந்தியா மற்றும் மத்திய விமானப் போக்குவரத்துத்துறை இணை அமைச்சர் டாக்டர் விஜய் குமார் சிங் ஆகியோர் இன்று கோல்ஹாப்பூரில் இருந்து பெங்களூருக்கு நேரடி விமான சேவையைத் தொடங்கி வைத்தனர்.
இதனைத் தொடர்ந்து நிகழ்ச்சியில் தொடக்க உரையாற்றிய மத்திய விமானப் போக்குவரத்துத்துறை அமைச்சர் திரு.ஜோதிராதித்ய சிந்தியா, கோல்ஹாப்பூரின் வளர்ச்சி மற்றும் முன்னேற்றத்தை மையமாகக் கொண்டு, புதிய விமான நிலைய முனையம், ஓடுபாதை விரிவாக்கம் மற்றும் ஏடிசி கோபுரம் நிறுவுதல் ஆகியவற்றுக்கு ரூ.245 கோடி முதலீடு செய்யப்பட்டுள்ளதாகத் தெரிவித்தார்.
இந்தியாவின் ஒவ்வொரு மூலையையும் இணைக்கும் பிரதமர் திரு. நரேந்திர மோடியின் தொலைநோக்குப் பார்வை மற்றும் பணியை மேம்படுத்தும் வகையில், இந்த வழித்தடத்தின் தொடக்கத்தின் மூலம் ஹைதராபாத், திருப்பதி, மும்பை, அகமதாபாத் ஆகிய நகரங்களுடன் இணைக்கப்பட்ட கோல்ஹாப்பூர் இன்று இந்தியாவின் சிலிக்கான் தலைநகரான பெங்களூருவுடன் இணைக்கப்பட்டுள்ளது.
இந்த இணைப்பின் மூலம், புதிய வாய்ப்புகள் அதிகரித்து, இரு நகரங்களிலும் உள்ள மக்களுக்கு பயனளிக்கும் என்று அமைச்சர் ஜோதிராதித்ய சிந்தியா தெரிவித்தார்.
இந்த விமான நிலையத்திற்காக கோல்ஹாப்பூர் மக்களை வாழ்த்திய மத்திய இணை அமைச்சர் டாக்டர் விஜய் குமார் சிங், இது அப்பகுதியில் வணிகம், வர்த்தகம் மற்றும் சுற்றுலாவை மேம்படுத்த உதவும் எனத் தெரிவித்தார்.
இந்நிகழ்ச்சியில் நாடாளுமன்ற உறுப்பினர், பேராசிரியர் சஞ்சய் சதாசிவராவ் மாண்ட்லிக், கோலாப்பூர் தெற்கு எம்.எல்.ஏ. ருதுராஜ் சஞ்சய் பாட்டீல் ஆகியோர் கலந்து கொண்டு சிறப்பித்தனர். தவிர, மத்திய விமானப் போக்குவரத்துத்துறை அமைச்சகத்தின் இணைச் செயலர் எஸ்.கே. மிஸ்ரா, இண்டிகோ நிறுவனத்தின் முதன்மை ஆலோசகர் ஆர்.கே. சிங் மற்றும் கோல்ஹாப்பூரில் உள்ள முக்கிய பிரமுகர்களும் கலந்து கொண்டனர்.
கப்பல் போக்குவரத்து அமைச்சகம்
வணிகக் கடற்படையில் சுமூகமாக மாறுவதற்கு இந்திய கடற்படையிலிருந்து அக்னிவீரர்களுக்கு ஆறு கவர்ச்சிகரமான சேவை வாய்ப்புகளை கப்பல் போக்குவரத்து அமைச்சகம் அறிவித்துள்ளது.
துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம் இந்திய கடற்படையில் பணிபுரிந்த பிறகு, வணிகக் கடற்படையின் பல்வேறு பொறுப்புகளில் அக்னிவீரர்களை சுமூகமாக மாற்றுவதற்கு ஆறு கவர்ச்சிகரமான சேவை வழிகளை அறிவித்துள்ளது. இந்தத் திட்டம் அக்னிவீரர்களுக்கு தேவையான பயிற்சியைப் பெறவும், சிறந்த கடற்படை அனுபவம் மற்றும் தொழில்முறை சான்றிதழுடன் உலகம் முழுவதும் உள்ள ஊதியம் பெறும் வணிகக் கடற்படையில் சேர உதவும். மும்பையில் உள்ள துறைமுகங்கள், கப்பல் போக்குவரத்து மற்றும் நீர்வழிகள் அமைப்பான கப்பல் போக்குவரத்து இயக்குனரகம் இந்த விதிகளை இன்று அறிவித்தது.
அக்னிபத் திட்டம் - இந்தியாவின் ஆயுதப் படைகளை நவீனமயமாக்குவதற்கான ஒரு மாற்றமான நடவடிக்கை - தேசத்தின் இளைஞர்கள் நாட்டிற்கு சேவை செய்வதற்கான வாய்ப்புகளை உருவாக்கும், அதே நேரத்தில், வளமான தொழில்முறை அனுபவத்தையும் பயிற்சியையும் பெற்று வாய்ப்புகளைப் பெறுவதற்கு அவர்களுக்கு உதவுகிறது.
இத்திட்டம் குறித்து பேசிய மத்திய துறைமுகங்கள், கப்பல் போக்குவரத்து மற்றும் நீர்வழித்துறை அமைச்சர் திரு சர்பானந்தா சோனோவால், “மாற்றும் அக்னிபத் திட்டத்தின் மூலம் பிரதமர் நரேந்திர மோடியின் தொலைநோக்குப் பார்வை, இந்திய ஆயுதப்படைகளின் சுயவிவரத்தை உயிர்ப்புடன் வைத்திருக்கும் முயற்சியாகும். அவர்கள் புதிய தொழில்நுட்பங்களுக்குத் தகவமைத்துக் கொள்வார்கள் மற்றும் உலகளாவிய வணிகக் கடற்படையில் லாபகரமான தொழிலைப் பெறுவதற்காக, நமது உலகத் தரம் வாய்ந்த இந்தியக் கடற்படையுடன் இணைந்து அவர்களைத் தயார்படுத்துவார்கள். இந்தத் திட்டங்களின் மூலம் வணிகக் கடற்படையில் திறமையான மனிதப் படையின் இடைவெளியைக் குறைக்க இந்திய கடற்படையுடன் இணைந்து பணியாற்றி வருகிறோம். இது எங்கள் அக்னிவீரர்கள் கப்பல் துறையில் மாற்றம் பெறவும், இந்திய கடல்சார் பொருளாதாரத்திற்கு அவர்களின் வளமான திறன்கள் மற்றும் அனுபவத்தின் மூலம் மகத்தான பங்களிப்பை வழங்குவதன் மூலம் வணிக கடற்படையில் ஒரு கவர்ச்சியான வாழ்க்கையை உருவாக்கவும் உதவும் என்று கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1835047
•••••••••••••
(Visitor Counter : 117
பிரதமர் அலுவலகம்
டோக்கியோ ஒலிம்பிக்கில் பங்கு பெறும் இந்திய குழுவிற்கு பிரதமர் வாழ்த்து
டோக்கியோ ஒலிம்பிக் 2020-ல் பங்கு பெறும் இந்திய குழுவிற்கு பிரதமர் திரு நரேந்திர மோடி தமது மனமார்ந்த வாழ்த்துகளை தெரிவித்துள்ளார்.
“வாருங்கள், நாம் அனைவரும் இந்திய அணியினருக்கு ஊக்கமளிப்போம் #Cheer4India!
@Tokyo2020 ஒலிம்பிக் தொடக்க நிகழ்ச்சியின் சில பகுதிகளைக் கண்டேன்.
நமது திறமைமிக்க குழுவுக்கு மனமார்ந்த வாழ்த்துகள்.
#Tokyo2020,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
----
(
பிரதமர் அலுவலகம்
பாராலிம்பிக்கில் ஈட்டி எறிதலில் வெள்ளிப் பதக்கம் வென்ற தேவேந்திர ஜஜாரியாக்கு பிரதமர் வாழ்த்து
டோக்கியோவில் நடந்து வரும் பாராலிம்பிக்கில் ஆண்களுக்கான ஈட்டி எறிதலில் வெள்ளிப் பதக்கம் வென்ற தேவேந்திர ஜஜாரியாக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் தனது டுவிட்டரில்,
“தேவேந்திர ஜஜாரியா @DevJhajharia அபாரமாக விளையாடியுள்ளார்! அனுபவம் வாய்ந்த விளையாட்டு வீரர்களில் ஒருவர் வெள்ளிப் பதக்கம் வென்றுள்ளார். தேவேந்திரன் இந்தியாவை தொடர்ந்து பெருமைப்படுத்தி வருகிறார். அவருக்கு எனது வாழ்த்துக்கள். அவரது எதிர்கால முயற்சிகள் வெற்றிபெற வாழ்த்துகிறேன். #Paralympics", என்று பிரதமர் கூறியுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
காலாவதியான சர்வதேச ஓட்டுநர் உரிமத்தை வெளிநாடுகளில் இருந்து இந்திய குடிமக்கள் புதுப்பிக்க ஆணை வெளியீடு
வெளிநாடுகளுக்கு பயணம் மேற்கொண்டுள்ள இந்திய குடிமக்களின் காலாவதியான சர்வதேச ஓட்டுநர் உரிமத்தை புதுப்பிப்பதற்கான ஆணையை கடந்த ஜனவரி 7-ஆம் தேதி மத்திய சாலை போக்குவரத்து மற்றும் நெடுஞ்சாலை அமைச்சகம் வெளியிட்டது.
வெளிநாடு செல்லும்போது குடிமக்கள் தங்களது சர்வதேச ஓட்டுநர் உரிமத்தை புதுப்பிப்பதற்கான வழிமுறைகள் இல்லை. தற்போது இந்த திருத்தப்பட்ட ஆணையின் வாயிலாக இந்திய குடிமக்கள் அவர்கள் வசிக்கும் பகுதிகளில் உள்ள இந்திய தூதரகங்களின் வாயிலாக தங்கள் உரிமத்தை புதுப்பிப்பதற்கு விண்ணப்பிக்கலாம். அவ்வாறு பதிவு செய்யப்படும் விண்ணப்பங்கள் இந்தியாவின் வாஹன் தளம் மூலமாக சம்பந்தப்பட்ட சாலை போக்குவரத்து அலுவலகங்களுக்கு அனுப்பப்படும். சர்வதேச ஓட்டுனர் உரிமங்கள் சாலைப் போக்குவரத்து அலுவலகங்களால் குடிமக்களின் முகவரிக்கு கூரியர் மூலம் அனுப்பி வைக்கப்படும்.
மருத்துவ சான்றிதழ் மற்றும் முறையான விசா ஆகியவற்றுடன் சர்வதேச ஓட்டுனர் உரிமத்திற்கு விண்ணப்பிக்க வேண்டும் என்று இதுவரை இருந்த நிலையும் இந்த ஆணையின் வாயிலாக ரத்து செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1687440
-----
(Visitor Counter : 141
ஊரக வளர்ச்சி அமைச்சகம்
4.31 லட்சத்துக்கும் அதிகமான கிராமப்புற வீடுகள், 1.37 லட்சம் நீர் சேமிப்பு அமைப்புகள், 38,287 கால்நடை கொட்டகைகள், 26,459 பண்ணை குட்டைகள், 17,935 சமூக சுகாதார வளாகங்கள் ஆகியவை ஏழைகள் நல வேலைவாய்ப்பு திட்டத்தின் 16-வது வாரத்தில் உருவாக்கப்பட்டுள்ளன
ஏழைகள் நல வேலைவாய்ப்பு திட்டத்தின் நோக்கங்களை அடைவதன் பொருட்டு, ஊரகப் பகுதிகளில் பல்வேறு உள்கட்டமைப்பு வசதிகள் ஏற்படுத்தப்பட்டுள்ளன.
இந்த திட்டம் செயல்படுத்தப்பட்டு 16 வாரங்கள் கடந்துள்ள நிலையில், 4.31 லட்சத்துக்கும் அதிகமான கிராமப்புற வீடுகள், 1.37 லட்சம் நீர் சேமிப்பு அமைப்புகள், 38,287 கால்நடை கொட்டகைகள், 26,459 பண்ணை குட்டைகள், 17,935 சமூக சுகாதார வளாகங்கள் ஆகியவை உருவாக்கப்பட்டுள்ளன.
மாவட்ட கனிம நிதியின் மூலம் 7,816 பணிகள் மேற்கொள்ளப்பட்டு, 2,123 கிராம பஞ்சாயத்துகளுக்கு இணைய இணைப்பு வழங்கப்பட்டுள்ளது, திட மற்றும் திரவ கழிவு மேலாண்மை தொடர்பான 22,592 பணிகள் செயல்படுத்தப்பட்டுள்ளன. மேலும், 65,374 நபர்களுக்கு கிரிஷி விக்யான் மையங்களின் மூலம் திறன் பயிற்சி அளிக்கப்பட்டுள்ளது.
16-வது வாரத்தின்படி, 33 கோடி மனித ஆற்றல் தினங்களுக்கான வேலைவாய்ப்பு வழங்கப்பட்டு, இந்த திட்டத்தின் லட்சியங்களை அடைவதற்காக இதுவரை ரூபாய் 33,114 கோடி செலவிடப்பட்டுள்ளது.
கொவிட்-19 பெருந்தொற்றை தொடர்ந்து, கிராமங்களுக்கு திரும்பும் இடம் பெயர்ந்த தொழிலாளர்களுக்கும், ஊரகப் பகுதிகளில் உள்ள பாதிக்கப்பட்ட நபர்களுக்கும் வேலைவாய்ப்புகளையும், வாழ்வாதாரத்தையும் வழங்குவதற்காக ஏழைகள் நல வேலைவாய்ப்பு திட்டம் தொடங்கப்பட்டது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664827
(Visitor Counter : 174